
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Παροχή της εγγύησης του Δημοσίου προς την Εμπορική Τράπεζα 


για τη χορήγηση δανείου ποσού δρχ. 1.600.000.000 προς το 

ΝΑΤ.'.. 1 

Θέματα και τομείς μετεκπαίδευσης γιατρών ΕΣΥ για την ειδικό¬ 
τητα της Οφθαλμολογίας. 2 

Αρμοδιότητες και εξουσία υπογραφής του Γενικού Γραμματέα της 
Γενικής Γραμματείας Κοινωνικών Ασφαλίσεων του Υπουργείου 

Υγείας, Πρόνοιας και Κοινωνικών Ασφαλίσεων. 3 

Μεταβίβαση αρμοδιοτήτων και του δικαιώματος υπογραφής εγγρά¬ 


φων «Με εντολή Υπουργού» στο Γενικό Γραμματέα της Γενικής 
Γραμματείας Πρόνοιας του Υπουργείου, Υγείας, Πρόνοιας και 


Κοιν. Ασφαλίσεων... 4 

Σύσταση εννεαμελούς μικτής επιτροπής στη ναυπηγοεπισκευαστική 
ζώνη Πειραιά - Δραπετσώνας - Κερατσινίου - Περάματος - Σα¬ 
λαμίνας. . 5 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2004695/1112/0025 (1) 

Παροχή της εγγύησης του Δημοσίου προς την Εμπορική Τράπεζα για 
τη χορήγηση δανείου ποσού δρχ. 1.600.000.000 προς το ΝΑΤ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Την πράξη του Διοικητή της Τ.Ε. αριθ. 1423/4.1.1989, με την 
οποία εγκρίνεται η δανειοδότηση τορ ΝΑΤ με ποσό δραχμών 
18.800.000.000 για την κάλυψη άμεσων ταμιακών αναγκών του εκ 
των οποίων ποσό δρχ. 10.100.000.000 θα διατεθεί για την εξόφληση 
υποχρεώσεών του από τοκοχρεωλύσια δανείων εσωτερικού. 

3. Την 140/20/κπ/17.1.89 επιστολή της Εμπορικής Τράπεζας, 
με την οποία εγκρίνεται η δανειοδότηση προς το ΝΑΤ με ποσά δραχμών 
1.600.000.000 και καθορίζονται οι όροι και οι προϋποθέσεις της δα¬ 
νειοδότησης αυτής. 

4. Την απόφαση του Δ.Σ. του ΝΑΤ της από 16.1.1989 Συνεδρίασής 
του, με την οποία εγκρίνεται η σύναψη του ανωτέρω δανείου. 

5. Το έγγραφο του Υπουργείου Εμπ. Ναυτιλίας αριθ. 2432.1/12/ 
88/28.12.88, το οποίο μεταξύ των (άλλων εγκρίνει την προαναφερό- 
μενη δανειοδότηση. 

6. Το έγγραφο του ΝΑΤ αριθ. 2507/319/18.1.1989, με το οποίο 
ζητεί την εγγύηση του Ελληνικού Δημοσίου για την ανωτέρω δανειοδό¬ 
τηση. 

7. Την 6474/30.6.88 απόφαση του Πρωθυπουργού και του Υπουρ¬ 
γού Οικονομικών «μεταβίβαση αρμοδιοτήτων στον Υφυπουργό Οικονο¬ 
μικών Ηλία Παπαηλία», αποφασίζουμε: 


Παρέχουμε την εγγύηση του Ελληνικού Δημοσίου στην Εμπορική 
Τράπεζα για τη χορήγηση δανείου προς το Ναυτικό Απομαχικό Ταμείο 
(ΝΑΤ) ποσού δραχμών ενός δισεκατομμυρίου εξακοσίων εκατομμυρίων 
(1.600.000.000) για την πληρωμή συντάξεων έτους 1989 του ΝΑΤ. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863^του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην Πράξη του Διοικητή της Τράπεζας 
της Ελλάδος αριθ. 1423/4.1.1989 και την 140/20/κπ/17.1.1989 
επιστολή της Εμπορικής Τράπεζας. 

Με την απόφαση αυτή (αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής, 
ενδιάμεσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία, αφού λά¬ 
βουμε απλή αίτηση ή επιστολή της δανείστριας Τράπεζας, στην οποία 
θα αναφέρονται τα ποσά των οποίων ζητείται η εξόφληση λόγω κατά¬ 
πτωσης και χωρίς να απαιτείται για την πληρωμή αυτή οποιαδήποτε 
εξουσιοδότηση, ενέργεια ή συγκατάθεση από μέρους του ΝΑΤ και μετά 
από προηγούμενη βεβαίωση των ποσών αυτών στο οικείο Δημόσιο Τα¬ 
μείο στο λογ/σμό Νο 555, σύμφωνα με τη διάταξη του Π. Δ/τος αριθ. 
839/78 (ΦΕΚ 195/78 τ.Α’) και τις οδηγίες των εγκυκλίων μας αριθ. 
98348/2945/8.8.79 και 6465/124/16.1.80. 

Η Εμπορική Τράπεζα παρακαλείται να μας στείλει αντίγραφο της 
σύμβασης που θα υπογράψει με το ΝΑΤ, πίνακα τοκοχρεωλυτικής εξό¬ 
φλησης του εν λόγω δανείου και να μας ενημερώσει για την πορεία εξυ¬ 
πηρέτησής του. 

Το ΝΑΤ παρακαλείται να φροντίζει για την εμπρόθεσμη εξόφληση 
του εν λόγω δανείου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιανουάριου 1989 

Ο ΥΦΥΠΟΥΡΓΟΣ 

ΗΛΙΑΣ ΠΑΠΑΗΛΙΑΣ 

- 4 - 

Αριθ. Α2β/35605/88 (2) 

θέματα και τομείς μετεκπαίδευσης γιατρών ΕΣΥ για την ειδικότητα 
της Οφθαλμολογίας. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

α) Τις διατάξεις των παρ. 1, 2 του Ν. 1397/83 (ΦΕΚ 143/Α’). 

β) Την αριθ. Δ2β/οίκ. 26307/28.8.86 (ΦΕΚ 722/Β’). 

γ) Την απόφαση της Ολομέλειας του Κεντρικού Συμβουλίου Υγείας, 
με αριθμό 3 της 58ης/15.12.88 συνεδρίασης, αποφασίζουμε: 

Καθορίζουμε ως κατωτέρω τους τομείς και τα θέματα και τα εκπαι¬ 
δευτικά κέντρα εξειδίκευσης για την ειδικότητα της Οφθαλμολογίας. 

α) Τομείς και θέματα εξειδίκευσης. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«1) Καταράκτης (εξωπεριφερειακή αφαίρεση - ένθεση φακών) 
α2) Μορφές Γλαυκώματος (πρόληψη - (αντιμετώπιση). 
α3) Παθήσεις αμφιβληστροειδούς (διάγνωση - πρόληψη - αντιμε¬ 
τώπιση) 

α4) Παθήσεις κερατοειδοός - φακοί επαφής. 

α5) Οφθαλμολογική ογκολογία (διάγνωση - αντιμετώπιση) 

α6) Παθήσεις καλοειδούς - οιντιμετώπιση. 

α7) Διόφθαλμη όραση - Στραβισδμός - συγγενείς παθήσεις. 

α8) Πλαστική βλεφάρων κόγχου. 

β) Κέντρα εξειδίκευσης. 

Κατάλληλα κέντρα εξειδίκευσης στο εσωτερικό κατά τομείς και θέ¬ 
ματα είναι: 

βΐ) Για τον τομέα εξειδίκευσης στις παθήσεις του κόγχου: Νόσ. 
«ΑΓΙΟΣ ΣΑΒΒΑΣ», Πανεπιστημιακή Οφθαλμολογική Κλινική της 
Θεσσαλονίκης. 

β2) Για τον τομέα εξειδίκευσης στις παθήσεις του κερατοειδοός και 
τις κερατοπλαστικές: 

-Πανεπιστημιακή Οφθαλμολογική Κλινική Αθήνας. 
-Πανεπιστημιακή Οφθαλμολογική Κλινική Θεσσαλονίκης. 
-Πανεπιστημιακή Οφθαλμολογική Κλινική Ιωαννίνων. 

-Νομ. Γεν. Νοσοκομείο Τζάνειο Πειραιά. 

-Νοσ. «ΑΓΙΟΣ ΣΑΒΒΑΣ» 

-Οφθαλμολογική Κλινική του Περιφ. Γεν. Νοσ. Αθήνας. 
β3) Για τον τομέα εξειδίκευσης στις παθήσεις του υαλοειδούς και την 
θαλοειδεκτομή: 

-Πανεπιστημιακές Οφθαλμολογικές Κλινικές Αθήνας, Θεσσαλονί¬ 
κης. 

-Νομ. Γεν. Νοσ. Αθηνών «Κοργιαλένειο - Μπενάκειο». 

’Αλλα κέντρα εξειδίκευσης στο εσωτερικό και στο εξωτερικό είναι στη 
διακριτική ευχέρεια του Κεντρικού Συμβουλίου Υγείας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Ιανουάριου 1989 

.0 ΥΠΟΥΡΓΟΣ 

; ΑΠΟΣΤΟΛΟΣ ΚΑΚΛΑΜΑΝΗΣ 

- --♦- 

Αριθ. Γ2/οίκ. 131 (3) 

Αρμοδιότητες και εξουσία υπογραφής του Γενικού Γραμματέα της Γενι¬ 
κής Γραμματείας Κοινωνικών Ασφαλίσεων του Υπουργείου Υγείας, 
Πρόνοιας και Κοινωνικών Ασφαλίσεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 27 και 29 του Ν. 1558/1985 (ΦΕΚ 
137/Α’/26.7.1985) «Κυβέρνηση και Κυβερνητικά Όργανα». 

2. Γο Π. Δ/γμα 105/1988 (ΦΕΚ 46/Α715.3.1988) «Οργανι¬ 
σμός της Γενικής Γραμματείας Κοιν. Ασφαλίσεων, Υπουργείου Υγείας, 
Πρόνοιας και Κοιν. Ασφαλίσεων σε συνδυασμό με τις διατάξεις των παρ. 
1 και 2 του άρθρου 24 του Ν. 1558/1985». 

3. Το Π. Δ/γμα 567/18.11.1988 (ΦΕΚ 262/Ά) «διορισμός 
Υπουργών και Υφυπουργών». 

4. Το Π. Δ/γμα 437/1985 (ΦΕΚ 157) «καθορισμός και ανακατα¬ 
νομή αρμοδιοτήτων των Υπουργείων». 

5. Την Κοινή Απόφαση 5316/7.8.1985 (ΦΕΚ 218/Γ') του Πρω¬ 
θυπουργού και του Υπουργού Υγείας, Πρόνοιας και Κοινωνικών Ασφα¬ 
λίσεων «Διορισμός Γεν. Γραμματέα στη Γενική Γραμματεία Κοιν. 
Ασφαλίσεων». 

6. Την ανάγκη για την εύρυθμη και αποδοτική λειτουργία της Γενι¬ 
κής Γραμματείας Κοινωνικών Ασφαλίσεων του Υπουργείου Υγείας, 
Πρόνοιας και Κοιν. Ασφαλίσεων και την ταχεία διεκπεραίωση των θε¬ 
μάτων που της έχουν ανατεθεί, αποφασίζουμε: 

Στο Γενικό Γραμματέα της Γενικής Γραμματείας Κοινωνικών 
Ασφαλίσεων μεταβιβάζουμε, πέραν των αρμοδιοτήτων που έχουν ορι- 
σθεί με την Γ2/1825/12.7.1988 Απόφαση του Υπουργού Υγείας, 
Πρόνοιας και Κοιν. Ασφαλίσεων, εκτός από τις αρμοδιότητες που ανα- 
φέρονται στις παρ. 1 και 2 του άρθρου 3 της παραπάνω απόφασης που 
κρατούνται υπέρ του Υπουργού, και τις εξής αρμοδιότητες: 

1. Την έγκριση υπερωριακής απασχόλησης υπαλλήλων της Γενικής 
Γραμματείας Κοιν. Ασφαλίσεων και υπαλλήλων Οργανισμών Κοινωνι¬ 


κής Ασφάλισης. 

2. Τις απαντήσεις-αντικρούσεις σε προσφυγές ενώπιον των δικαστη¬ 
ρίων. 

3. Την αγορά ομολόγων του Ελληνικού Δημοσίου και χρεογράφων. 

4. Την έγκριση μίσθωσης και εκμίσθωσης ακινήτων για χρόνο μεγα¬ 
λύτερο της 5ετίας, την έγκριση αγοράς και εκποίησης ακινήτων καθώς 
και οποιοσδήποτε άλλου θέματος που υπόκειται σε έγκριση με βάση τις 
διατάξεις του Π. Δ/τος 715/1979. 

5. Την έγκριση του προϋπολογισμού του Λ.Β.Κ.Α. και τις μεταβολές 
αυτού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 25 Ιανουάριου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
-♦- 

Αριθ. Α3/58 (4) 

Μεταβίβαση αρμοδιοτήτων και του δικαιώματος υπογραφής εγγράφων 

«Με εντολή Υπουργού» στο Γ ενικό Γ ραμματέα της Γ ενικής Γ ραμμα¬ 
τείας Πρόνοιας του Υπουργείου Υγείας, Πρόνοιας και Κοιν. Ασφαλί¬ 
σεων. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το άρθρο 29 του Ν. 1558/1985 (ΦΕΚ 137) «Κυβέρνηση και 
Κυβερνητικά Όργανα». 

2. Το Π.Δ. 544/1977 (ΦΕΚ 178) «Οργανισμός του Υπουργείου 
Κοινωνικών Υπηρεσιών». 

3. Το Π.Δ. 437/1985 (ΦΕΚ 157) «Καθορισμός και ανακατανομή 
των αρμοδιοτήτων των Υπουργείων». 

4. Τα Π.Δ. 620/1982 (ΦΕΚ 124) και 623/1982 (ΦΕΚ 124) 
«Μεταφορά υπηρεσιών καί προσωπικού από το πρώην Υπουργείο Κοι¬ 
νωνικών Υπηρεσιών στο Υπουργείο Κοινωνικών Ασφαλίσεων». 

5. Το Π.Δ. 286/1984 (ΦΕΚ 107) «Τροποποίηση Π.Δ. «Μεταφορά 
υπηρεσιών και προσωπικού από το πρώην Υπουργείο Κοινωνικών Υπη¬ 
ρεσιών στο Υπουργείο Υγείας και Πρόνοιας». 

6. Το Π.Δ. 105/1988 «Οργανισμός της Γενικής Γραμματείας Κοι¬ 
νωνικών Ασφαλίσεων του Υπουργείου Υγείας, Προνοίας και Κοινωνι¬ 
κών Ασφαλίσεων» (ΦΕΚ 46). 

7. Το Π.Δ. 68/1987 (ΦΕΚ 39) «Σύσταση Γενικής Γραμματείας 
Πρόνοιας στο Υπουργείο Υγείας, Πρόνοιας και Κοινωνικών Ασφαλί¬ 
σεων». 

8. Τη με αριθμ. Δ1α/33347/8.10.1988 (ΦΕΚ 206) κοινή από¬ 
φαση του Πρωθυπουργού και Υπουργού Υγείας, Πρόνοιας και Κοινωνι¬ 
κών Ασφαλίσεων «Διορισμός Γενικού Γραμματέα». 

9. Την ανάγκη για την εύρυθμη και αποδοτική λειτουργία του 
Υπουργείου Υγείας, Πρόνοιας και Κοινωνικών Ασφαλίσεων, αποφασί¬ 
ζουμε: 

ΓΕΝΙΚΑ 
Άρθρο 1 

Ο Γ ενικός Γ ραμματέας της Γ ενικής Γ ραμματείας Πρόνοιας προΐστα- 
ται αμέσως μετά τον Υπουργό και τον Υφυπουργό όλων των Υπηρεσιών 
της Γενικής Γραμματείας Πρόνοιας προσυπογράφει όλα τα έγγραφα 
που υπογράφει ο Υπουργός και ο Υφυπουργός και ασκεί ειδικότερα τις 
αρμοδιότητες, που ορίζονται στα παρακάτω άρθρα. 

ΜΕΤΑΒΙΒΑΣΗ ΑΡΜΟΔΙΟΤΗΤΩΝ 
Άρθρο 2 

Στο Γενικό Γραμματέα της Γενικής Γραμματείας Πρόνοιας μεταβι¬ 
βάζουμε: 

α. τις αρμοδιότητες του αντικειμένου των Διευθύνσεων: 

(1) Δημόσιας Αντίληψης εκτός της υπογραφής απόφασης κατανομής 
του προϊόντος του ειδικού κρατικού λαχείου και υπογραφής των αποφά¬ 
σεων έκτακτης οικονομικής ενίσχυσης ποσού άνω των διακοσϊων χιλιά¬ 
δων (200.000) δραχμών. 

(2) Διεύθυνσης Διοικητικού του Υπουργείου και συγκεκριμένα όσον 
αφορά τις αρμοδιότητες του Β' Τμήματος που ανάγονται στο προσω¬ 
πικό των Ιδρυμάτων Πρόνοιας και του Γ' Τμήματος που ανάγονται στη 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

συγκρότηση των Συμβουλίων και Επιτροπών με εξαίρεση τη συγκρό¬ 
τηση των διοικητικών συμβουλίων των Ιδρυμάτων ΠΙΚΠΑ, Εθνικού 
Οργανισμού Πρόνοια (ΕΟΠ), Κοινωνικού Κέντρου Οικογένειας και Νε- 
ότητος (ΚΚΟΝ), Ιδρύματος Βρεφονηπιακών Σταθμών Αθηνών (ΙΒΣΑ), 
Κέντρου Βρεφών «Η ΜΗΤΕΡΑ», Εθνικού Ιδρύματος Αποκατάστασης 
Αναπήρων (ΕΙΑΑ), Εθνικού Ιδρύματος Προστασίας Κωφών (ΕΙΠΚ) 
και Κέντρου Αποκατάστασης Τυφλών (ΚΕΑΤ). 

(3) Διεύθυνσης Διοικητικού Ν.Π.Δ.Δ. και συγκεκριμένα όσον αφορά 
τις αρμοδιότητες του Α' Τμήματος, που· έχουν σχέση με προσωπικό 
ιδρυμάτων της Γενικής Γραμματείας Πρόνοιας. 

(4) Διεύθυνσης Προστασίας Υπερηλίκων και συγκεκριμένα όσον 
αφορά τα Ιδρύματα Χρονίως Πασχόντων. 

β. Την έκδοση γενικών εγκυκλίων σε θέματα αρμοδιότητάς του. 
γ. Υπογραφή αποφάσεων για την έγκριση ανάληψης και διάθεσης πι¬ 
στώσεων και πράξεων για την αναγνώριση δαπανών, καθώς και την έκ¬ 
δοση χρηματικών ενταλμάτων που αφορούν τη Γενική Γραμματεία 
Πρόνοιας πάνω από το ποσό που έχει μεταβιβασθεί στους Διευθυντές με 
την αριθμ. 800/1985 (ΦΕΚ 566) απόφαση μέχρι το ποσό των σαρά¬ 
ντα εκατομμυρίων (40.000.000) δραχμών. 

δ. Διάθεση χρήσης μηχανημάτων, εργαλείων και υλικών, σύμφωνα 
με τις ισχύουσες διατάξεις σε Υπηρεσίες του Υπουργείου, Νομικά Πρό¬ 
σωπα, Οργανισμούς και Ιδρύματα αρμοδιότητας της Γενικής Γραμμα¬ 
τείας Πρόνοιας αξίας μεγαλύτερης του πσοού που έχει μεταβιβασθεί με 
την αριθμ. 800/1985 (ΦΕΚ 566) απόφαση στους Διευθυντές και μέχρι 
σαράντα εκατομμύρια (40.000.000) δραχμές. 

ε. Κίνηση των τραπεζικών λογαριασμών και έκδοση επιταγών κα¬ 
θώς και την υπογραφή συμβάσεων για προμήθεια υλικών ή εκτέλεση 
εργασιών αρμοδιότητας της Γενικής Γραμματείας Πρόνοιας μέσα στα 
όρια των ποσών που καθορίζονται στη δ' περίπτωση του παρόντος άρ¬ 
θρου. 

'Αρθρο 3 

Από τις αρμοδιότητες που μεταβιβάζουμε στο Γενικό Γραμματέα της 
Γενικής Γραμματείας Πρόνοιας με τα προηγούμενα άρθρα εξαιρούνται: 

α. Όσες ανάγονται στην υπογραφή πράξεων που έχει συναρμοδιό- 
τητα και άλλος Υπουργός. 

β. Όσες αναφέρονται σε θέματα γενικότερης σημασίας, 
γ. Η έγκριση προσλήψεων προσωπικού Νομικών Προσώπων που 
εποπτεύονται από τη Γενική Γραμματεία Πρόνοιας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 26 Ιανουάριου 1989 

Ο ΥΠΟΥΡΓΟΣ 

ΑΠ. ΚΑΚΛΑΜΑΝΗΣ 
-*- 

Αριθ. 3232/16/89 (5) 

Σύσταση εννεαμελούς μικτής επιτροπής στη ναυπηγοεπισκευαστική 
ζώνη Πειραιά - Δρα¬ 

πετσώνας - Κερατσινίου - Περάματος - Σαλαμίνας. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Ν. 1558/26.7.85 «Κυβέρνηση και Κυβερνη¬ 
τικά Όργανα». 

2. Τις διατάξεις του Π.Δ. 1156/1977 «περί οργανισμού του Υπουρ¬ 
γείου Εργασίας». 

3. Τις διατάξεις του Ν.Δ/τος 187/1973 με το οποίο κυρώθηκε ο 
Κώδικας Δημοσίου Ναυτικού Δικαίου. 

4. Τις διατάξεις του Π.Δ/τος 259/88 «οργανισμός Υπουργείου 
Εμπορικής Ναυτιλίας». 

5. Τις διατάξεις του Ν. 1568/85 «Υγιεινή και Ασφάλεια των εργα¬ 
ζομένων». 

6. Το άρθρο 19 του Ν. 1767/88 «Συμβούλια εργαζομένων και άλ¬ 
λες εργατικές διατάξεις Κύρωση της 135 Δ.Σ.Ε.». 

7. Την απόφαση του Πρωθυπουργού και του Υπουργού Εργασίας αρ. 
98130/21.11.88 «Ανάθεση αρμοδιοτήτων Υπουργού Εργασίας στον 
Υφυπουργό Εργασίας Πέτρο Μώραλη», αποφασίζουμε: 

1. Μέχρι την έναρξη της εφαρμογής νέου Προεδρικού Διατάγματος 
για «Υγιεινή και ασφάλεια στις ναυπηγικές εργασίες», το οποίο συντάσ- 
σεται ήδη στο Υπουργείο Εργασίας με τη συμμετοχή και του Υπουρ¬ 
γείου Εμπορικής Ναυτιλίας που θα αναθεωρήσει, συμπληρώσει και κω¬ 


δικοποιήσει και τα μέχρι σήμερα ισχύοντα (Π.Δ. 190/1984, υπ’ αριθμ. 
131782/26.10.87 κοινή απόφαση των Υπουργών Εργασίας και 
Εμπορικής Ναυτιλίας που κυρώθηκε με το ν. 1767/88) λαμβάνονται 
και τ’ ακόλουθα μέτρα για την υγιεινή και ασφάλεια των εργαζομένων 
στη ναυπηγοεπισκευαστική Ζώνη του Πειραιά - Δραπετσώνας - Κερα¬ 
τσινίου - Περάματος και Σαλαμίνας προς πρόληψη ατυχημάτων σε βά¬ 
ρος των εργαζομένων και υπεράσπιση της υγείας και ασφάλειάς τους. 

2. Συστήνεται εννεαμελής μικτή επιτροπή η οποία συγκροτείται από 
το Νομάρχη Πειραιά και έχει μέλη: 

Έναν εκπρόσωπο του Υπουργείου Εμπορικής Ναυτιλίας, έναν εκ¬ 
πρόσωπο του Υπουργείου Εργασίας, έναν εκπρόσωπο του Εργατικού 
Κέντρου Πειραιά, τον Επιθεωρητή Εργασίας Πειραιά, δύο εκπροσώ¬ 
πους των εργαζομένων στη Ναυπηγοεπισκευαστική Ζώνη, έναν εκπρό¬ 
σωπο του Τ.Ε.Ε. και δύο εκπροσώπους των εργοδοτικών Οργανώσεων 
με τους αναπληρωτές τους. Η επιτροπή στεγάζεται σε χώρο του ΥΕΝ 
και εξυπηρετείται γραμματειακά από αυτό. 

Η λειτουργία, το έργο και η αποστολή της επιτροπής καθορίζονται 
στις επόμενες διατάξεις. 

3. Η Επιτροπή προεδρεύεται από τον εκπρόσωπο του Υπουργείου 
Εμπορικής Ναυτιλίας και όταν δεν παρίσταται αυτός από τον εκπρό¬ 
σωπο του Υπουργείου Εργασίας και ευρίσκεται σε απαρτία όταν παρί- 
στανται στις συνενδριάσεις τουλάχιστον 7 μέλη. Ο εκπρόσωπος του Ερ¬ 
γατικού Κέντρου εκτελεί χρέη γραμματέα με αναπληρωτή ένα από τα 
υπόλοιπα μέλη οριζόμενο από τον Πρόεδρο κατά περίπτωση. 

Η Επιτροπή συνεδριάζει σε τακτά χρονικά διαστήματα κάθε 15 μέρες 
και εκτάκτως όταν την καλέσει ο Πρόεδρος ή το ζητήσουν οι εκπρόσω¬ 
ποι των εργαζομένων. Βρίσκεται σε απαρτία με παρουσία τουλάχιστον 
επτά μελών και οι αποφάσεις της λαμβάνονται με πλειοψηφία των πα¬ 
ρόντων. 

Η Επιτροπή έχει έργο: 

α) Να ελέγχει το μητρώο των Ναυπηγοεπισκευαστικών επιχειρή¬ 
σεων της Ζώνης, που τηρείται από τις οικείες επαγγελματικές οργανώ¬ 
σεις επισκευής και κατασκευής πλοίων, αντίγραφο του οποίου αυτές 
υποχρεούνται να παραδίδουν στην Επιτροπή το πρώτο δεκαήμερο του 
Ιανουάριου εκάστου έτους και να την ενημερώνουν για τυχόν μεταβολές 
εγγραφές, διαγραφές. Αντίγραφο του Μητρώου οι επαγγελματικές ορ¬ 
γανώσεις υποχρεώνονται να καταθέσουν κατά την ίδια χρονική περίοδο 
στα Λιμεναρχεία, Λιμενικούς Σταθμούς και στις τοπικές Επιθεωρήσεις 
Εργασίας για τον έλεγχο εισόδου στη Ναυπηγοεπισκευαστική Ζώνη 
των συνεργείων των επιχειρήσεων που είναι καταχωρημένες στο Μη¬ 
τρώο. Για το 1988 το Μητρώο πρέπει να παραδοθεί μέχρι τέλους 
Οκτωβρίου. Η Επιτροπή έχει δικαίωμα να εγγράφει στο Μητρώο και 
επιχειρηματίες και επιχειρήσεις που έχουν τα προσόντα ανάληψης έργου 
και δεν είναι μέλη των οργανώσεων αυτών. Για την άσκηση αυτού του 
δικαιώματος καθώς και του δικαιώματος της παραγράφου 3γ η επι¬ 
τροπή επιδιώκει τη συνεργασία με τις επαγγελματικές εργοδοτικές ορ¬ 
γανώσεις. 

β) Να ελέγχει δειγματοληπτικά την ύπαρξη των προϋποθέσεων έκ¬ 
δοσης των αδειών επισκευής, μετασκευής ή κατασκευής πλοίων, καθώς 
και την εφαρμογή τους, τις οποίες άδειες δύναται να αναστέλει και σε 
περίπτωση μη συμμόρφωσης προς γραπτές παρατηρήσεις και προθε¬ 
σμία που μπορεί να δίνει έχει το δικαίωμα να ακυρώνει τις παραπάνω 
άδειες, για λόγους που έχουν σχέση με την τήρηση των όρων της παρού¬ 
σας και των ισχυουσών διατάξεων για την υγιεινή και ασφάλεια των ερ¬ 
γαζομένων. 

γ) Να διαγράφει από το Μητρώο των ναυπηγοεπισκευαστικών επι¬ 
χειρήσεων εκείνες που δεν πληρούν τις προϋποθέσεις, όπως αυτές καθο¬ 
ρίζονται παρακάτω ή ύστερα από παραβάσεις των διατάξεων που αφο¬ 
ρούν την υγιεινή και ασφάλεια των εργαζομένων και λαμβάνοντας 
υπόψη την αμεσότητα, σοβαρότητα και έκταση του κινδύνου που εγκυ¬ 
μονούν οι παραβάσεις, τυχόν επαναλαμβανόμενη μη συμμόρφωση στις 
υποδείξεις των αρμοδίων οργάνων και παρόμοιες παραβάσεις στο πα¬ 
ρελθόν. 

Οι προϋποθέσεις για να αναλάβουν εργασία στην ναυπηγοεπισκευα- 
στική Ζώνη και να έχουν θέση στο Μητρώο επιχειρήσεις και επιχειρη¬ 
ματίες είναι: 

I. Να έχουν άδεια λειτουργίας από το Υπουργείο Βιομηχανίας, Ενέρ¬ 
γειας και Τεχνολογίας όταν απαιτείται τέτοια άδεια. 

II. Τα μεταφορικά μέσα και ανυψωτικά μηχανήματα που χρησιμο¬ 
ποιούνται να διαθέτουν τις απαιτούμενες άδειες κυκλοφορίας και λει¬ 
τουργίας. 

III. Να διαθέτουν Εργοστάσιο - Εργοτάξιο - Επαγγελματική στέγη 
και αντίστοιχο μηχανολογικό εξοπλισμό σύμφωνα με το αντικείμενο ερ- 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


γασιών της επιχείρησης. Ο ελάχιστος εξοπλισμός θα καθορισθεί με κοι¬ 
νές Υπουργικές αποφάσεις Υπ. Εμπ. Ναυτιλίας και των κατά περί¬ 
πτωση συναρμοδίων Υπουργών. 

IV. Η επιχείρηση εφόσον είναι νομικό πρόσωπο ιδιωτικού δικαίου 
(Α.Ε., Ε.Π.Ε., Ο.Ε.) να διαθέτει Τεχνικό κατέχοντα πτυχίο μέσης, 
ανώτερης ή ανώτατης Σχολής ή έχοντα τουλάχιστον ΙΟετή προϋπηρε¬ 
σία στο (αντικείμενο ναυπηγοεπισκευαστικών εργασιών. Εφόσον ο επι¬ 
χειρηματίας είναι φυσικό πρόσωπο, εάν δεν είναι ο ίδιος Τεχνικός με 
πτυχίο οφείλει να διαθέτει Τεχνικό με τα παρακάτω προσόντα. 

δ) Να συνεργάζεται και συντονίζεται με τις μικτές επιτροπές ελέγχου 
στη ναυπηγοεπισκευαστική Ζώνη Πειραιά - Δραπετσώνας - Κερατσι- 
νίου - Περάματος Σαλαμίνας, που συγκροτήθηκαν με την υπ’ αριθμό 
131782/26.10.1987 κοινή Υπουργική απόφαση των Υπουργών Ερ¬ 
γασίας και Εμπορικής Ναυτιλίας η οποία κυρώθηκε με το Ν. 
17677/88 για την τήρηση των όρων υγιεινής και ασφάλειας της εργα¬ 
σίας στη Ζώνη αυτή και να τις ενημερώνει για κάθε σχετικό θέμα. 

ε) Να λαμβάνει γνώση εφόσον το ζητήσει όλων των εγγράφων και 
λοιπών δικαιολογητικών που υποβάλλονται για την έκδοση άδειας 
εκτέλεσης εργασιών επί πλοίων. 

στ) Να ελέγχει την κατάσταση που συντάσσει και υπογράφει ο 
Πλοίαρχος ή ο κύριος του πλοίου και η οποία περιλαμβάνει τις συγκε¬ 
κριμένες εργασίες που θα πραγματοποιηθούν στο πλοίο καθώς και το 
βιβλίο ημερήσιας παρουσίας απασχολουμένου προσωπικού. 

ζ) Να ελέγχει την υπεύθυνη δήλωση για την τήρηση μέτρων πυρα¬ 
σφαλείας και την ονομαστική κατάσταση των εντεταλμένων για την πυ¬ 
ρασφάλεια. 

4. Η Επιτροπή συνεργάζεται με τα Υπουργεία Εργασίας και Εμπορι¬ 
κής Ναυτιλίας και υποβάλλει προτάσεις για τη συμπλήρωση ή βελτί¬ 
ωση τυχόντων μέτρων και για κάθε θέμα που αυτή κρίνει ουσιώδες. 

Τηρεί σχετικό βιβλίο με ακριβή περιγραφή όλων των ελέγχων και 
των ενεργειών που πραγματοποιεί και καταχωρεί σ’ αυτό ό,τι θεωρεί 
χρήσιμο και αναγκαίο. 

ΔΙΑΔΙΚΑΣΙΑ ΠΙΣΤΟΠΟΙΗΤΙΚΟΥ 
ΑΠΕΛΕΥΘΕΡΩΣΗΣ ΑΕΡΙΩΝ (ΟΑ5 ΕΚΕΕ) 

5. α) Ο πλοιοκτήτης ή ο νόμιμος εκπρόσωπος του πετρελαιοφόρου ή 
(άλλης κατηγορίας πλοίου όπως καθορίζεται στις ισχύουσες περί ΟΑ8 
ΕΚΕΕ διατάξεις του Υπουργείου Εμπορικής Ναυτιλίας προκειμένου να 
ζητήσει να επιτραπεί είσοδος του πλοίου του στην ναυπηγοέπιακευα- 
στική Ζώνη για την εκτέλεση οιασδήποτε ναυπηγοεπισκευαστιχής ερ¬ 
γασίας οφείλει να μεριμνήσει για τη διενέργεια του παρακάτω περιγρα- 
φομένου ελέγχου και να εφοδιασθεί με το σχετικό πιστοποιητικό για την 
άρση του χαρακτηρισμού του πλοίου ως επικινδύνου, μετά την εκκέ¬ 
νωση των δεξαμενών φορτίου και για την εξάλειψη κάθε κινδύνου. 

β) Το πιστοποιητικό αυτό απελευθέρωσης αερίων (ΟΑ5 ΕΚΕΕ) εκδί- 
δεται (εις τριπλούν) από Χημικό ή Χημικό Μηχανικό, ο οποίος κατέχει 
την προβλεπόμενη ειδική άδεια έκδοσης πιστοποιητικών ΟΑ8 ΕΚΕΕ, 
εκτελεί τις απαιτούμενες μετρήσεις σύμφωνα με τις κείμενες διατάξεις 
και έχει την ευθύνη έκδοσης του πιστοποιητικού. 

γ) Κατά τον έλεγχο συνοδεύεται από εκπρόσωπο του ΥΕΝ και αν εί¬ 


ναι δυνατόν από Χημικό ή Χημικό Μηχανικό (αντιστοίχων Ενώσεων. 

Η παρουσία του εκπροσώπου του ΥΕΝ είναι απαραίτητη και υποχρέ¬ 
ωσή του έγκειται στο να βεβαιώσει ότι οι ειδικοί Επιστήμονες προέβη- 
σαν στον έλεγχο των χώρων οι οποίοι αναφέρονται στο πιστοποιητικό 
του ΟΑ5 ΕΚΕΕ σύμφωνα με τις κείμενες διατάξεις. 

δ) Ο Εκπρόσωπος Χημικός ή Χημικός Μηχανικός όπως παραπάνω 
όταν παρευρίσκεται στο διενεργούμενο έλεγχο, σημειώνει τις τυχόν πα¬ 
ρατηρήσεις του στο πιστοποιητικό, ώστε να ενημερωθούν οι εκτελούντες 
το έργο Εργολάβοι και ο κύριος του πλοίου και να λάβουν τα απαραί¬ 
τητα κατά περίπτωση μέτρα. 

ε) Ο έλεγχος και οι μετρήσεις αερίων στους απαιτούμενους χώρους 
του πλοίου καθώς και η χορήγηση του σχετικού πιστοποιητικού πραγ¬ 
ματοποιείται πριν από την πρόσδεση του πλοίου στον καθορισμένο χώρο 
επισκευής. 

Το πιστοποιητικό εκδίδεται εις τριπλούν και το ένα υποβάλλεται στην 
Λιμενική Αρχή της ναυπηγοεπισκευαστικής Ζώνης για την έκδοση της 
σχετικής άδειας, το άλλο παραδίδεται στην Επιτροπή του άρθρου 2 και 
το τρίτο στον κύριο του πλοίου ο οποίος πρέπει να δώσει φωτοαντίγραφό 
του στους Εργολάβους και να αναρτήσει όμοιο στην είσοδο του πλοίου σε 
στεγασμένο χώρο. 

στ) Στο πιστοποιητικό ΟΑ8 ΕΚΕΕ πρέπει να αναφέρεται η ημερομη¬ 
νία της τελευταίας άφιξης του πλοίου εμφόρτου, το είδος του μεταφερό- 
μενου φορτίου, ημερομηνία και η ώρα που διενεργήθηκαν οι μετρήσεις 
και οι χώροι στους οποίους έγιναν οι δειγματοληψίες, τα αποτελέσματά 
των (ακριβείς μετρήσεις) ως και ο χρόνος ισχύος του πιστοποιητικού αυ¬ 
τού ανάλογα με το είδος του μεταφερόμενου φορτίου και ο οποίος δεν 
πρέπει να υπερβαίνει τις 96 ώρες. 

ζ) Απαιτείται επιπλέον για τη δυνατότητα δεξαμενισμού του πλοίου 
και την διενέργεια εργασιών με χρήση φλόγας (θερμές εργασίες) ιδιαί¬ 
τερη μνεία στο σχετικό πιστοποιητικό. 

Επίσης υποχρεωτικά πριν τον έλεγχο ΟΑ5 ΕΚΕΕ γίνεται έλεγχος 
επάρκειας του καθαρισμού των χώρων στους οποίους προβλέπονται ερ¬ 
γασίες εν θερμώ καθώς και όλων των γειτονικών χώρων, πράγμα που 
αναφέρεται επίσης ρητά ότι έγινε στο πιστοποιητικό ΟΑ8 ΕΚΕΕ. 

η) Εάν στη διάρκεια οποιοσδήποτε ελέγχου διαπιστωθούν ποσότητες 
επικινδύνων αερίων το πιστοποιητικό ΟΑδ ΕΚΕΕ ανακαλείται αμέσως 
και επιτρέπονται οι εργασίες μόνον αφού γίνει απελευθέρωση των αε¬ 
ρίων και εκδοθεί νέο πιστοποιητικό σύμφωνα με τα ανωτέρω. 

6. Η αριθ. 131602/12.10.1988 κοινή Υπουργική Απόφαση 
Υπουργών Εργασίας και Εμπορικής Ναυτλίας καταργείται. 

7. Η παρούσα, που ισχύει από την υπογραφή της να δημοσιευθεί στην 
εφημερίδα της Κυβερνήαεως και θα κυρωθεί με Νόμο. 

Αθήνα, 25 Ιανουάριου 1989 

ΟΙ ΥΠΟΥΡΓΟΙ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

Π. ΜΩΡΑΛΗΣ Β. ΣΑΡΑΝΤΙΤΗΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



